अम्बाला. स्वास्थ्य सुविधाओं को बेहतर करने के लिए सरकार ने कई कदम तो उठाए, मगर सरकार अभी तक जिला अम्बाला के अस्पतालों में फिजीशियन डाॅक्टरों की संख्या को नहीं बढ़ा पाई। मरीजों की बढ़ती तादाद के बाद हालात ऐसे हो चुके हैं कि अस्पताल में ओपीडी की संख्या तो बढ़ रही है लेकिन मरीजों को इलाज के लिए डाॅक्टर नहीं मिल रहा।
चौकाने वाली बात यही है कि यमुनानगर-जगाधरी में एक भी फिजीशियन विभाग नहीं लगा पाया है। इससे यमुनानगर-जगाधरी से भी मरीज सिटी सिविल अस्पताल में फिजीशियन के पास पहुंच रहे हैं। लिहाजा जहां पहले से ही एक फिजीशियन पर जिला अम्बाला के मरीजों के इलाज का जिम्मा है। वहीं, यमुनानगर-जगाधरी से मरीज पहुंचने के बाद भी काम ज्यादा बढ़ गया है।
सुबह 6 बजे से लाइन लगनी हो जाती है शुरू : अम्बाला जिला में सिटी सिविल अस्पताल में पहले दो फिजीशियन थे। मगर डाॅ. मजूमदार ने वीआरएस ले ली थी। जिसके बाद जिला की एकमात्र फिजीशियन डाॅ. अर्पिता गर्ग पर कार्यभार बढ़ गया। पहले तो डाॅक्टर अर्पिता गर्ग मेडिकल वार्ड और इमरजेंसी में दाखिल मरीजों का चेकअप करती हैं। इसके पश्चात जब वह चेकअप के बाद ओपीडी में पहुंचती हैं तो मरीजों की सबसे लंबी लाइन फिजीशियन के पास होती है। इन मरीजों में अम्बाला सिटी, कैंट, नारायणगढ़, यमुनानगर-जगाधरी के मरीज दवाई लेने आते हैं। साथ ही नौकरी ज्वाइन करने के लिए मेडिकल, अन्य मेडिकल के साथ अस्पताल डाॅक्टरों के मरीजों से जुड़े ओपीनियन अलग केस होते हैं। ऐसे में सुबह 6 बजे लाइन में लगने वाले मरीज को अपना सारा दिन दवाई लेने के लिए अस्पताल में ही खराब करना पड़ता हैं।
आगे की स्लाइड्स में पढें पूरी खबर
hin_Deva awa_Deva hin_Deva hin_Deva